
,Jeg  foretrækker  at  virke  i  det  stille 
og  i  Fred  med  alle!' 

Verbeck. 

KØBENHAVN.  DUPLEX -TRYKKERIT  « 


INDLEDNING 


En  Stjernes  milde  Skær  er  bedre  end  et  Meteors 
iøjnefaldende,  men  flygtige  Flimren.  I  Sam- 
menligning med  en  Missionærs  stille,  virkningsfulde 
Liv  blegner  en  Folkegunstens  Afgud,  en  berømt  Ge- 
neral eller  Admiral,  hvis  Hæder  fylder  Bladenes  Spal- 
ter. Et  saadant  Liv,  skjult  for  Offentligheden,  som 
Surdejgen  i  Melet,  var  Verbecks.  Næsten  40  Aar 
viede  han  sin  Sjæls  bedste  Kræfter  til  den  Opgave  at 
skabe  en  ny  Stat  og  en  ny  kristen  Nation,  som  vi  nu 
ser  den  eller  er  i  Begreb  med  at  se  den  komme.  Han 
var  en  Tilintetgører  af  hint  oldjapanske  Afspærrings- 
system  i  Barbari,  Hedenskab,  Grumhed,  Utaalsom- 
hed.  Sanselighed ;  —  en  Bevarer  af  hint,  evige,  store 
Japan,  som  gemmer  i  sig  saa  mange  herlige,  elskelige 
Træk,  —  en  Grundlægger  af  en  bedre  Tid,  idet  han 
kæmpede  for  Aandsfrihed,  Retfærdighed,  Broderlig- 
hed og  for  Fødsler^  af  hint  nye  Menneske  i  Kristus, 
der  engang  skal  arve  Jorden  !"*) 


••)  GrifRs. 


I. 

HOLLAND. 

1830—1852. 


Det  var  den  23.  Januar  1830,  at  der  i  Zeist  i  Hol- 
land fødtes  en  lille  Dreng,  som  i  Daaben  fik  Navnet 
Guido  Herman  Fridolin  Verbeck.  —  Slægten  Ver- 
beck  stammede  oprindelig  fra  Tyskland.  Guidos  Bed- 
stefader Jan  Verbeck  havde  hjemme  i  Hannover.  Her 
fødtes  hans  Børn,  deriblandt  Carl.  Siden  kom  Jan 
med  sin  Familie  til  Hamburg,  hvor  han  købte  en  Fa- 
brik. Men  den  blev  lagt  øde,  da  Napoleon  indtog 
Byen.  Og  da  Jan  Verbeck  frygtede,  at  Sønnen  skul- 
de blive  indkaldt,  sendte  han  ham  ilsomt  til  nogle 
Slægtninge  i  Zeist  i  Holland.  Her  voksede  Carl  op 
i  en  Fasters  Hus  og  levede,  omgivet  af  et  stort  herrn- 
hutisk  Samfund.  I  Zeist  lærte  Carl  sin  tilkommende 
Hustru  Anna  Maria  Jacomina  Kellermann  at  kende.  — 
Han  ægtede  hende  i  Aaret  1818;  —  og  siden  hen 
tog  han  Bolig  i  Rysenburg  som  Borgmester.  I  den- 
ne By  fødtes  hans  fem  ældste  Børn.  I  1827  kom 
Carl  Verbeck  til  Zeist,  hvor  de  fire  yngste  Børn  kom 
til  Verden.  Nummer  to  i  denne  Gruppe  var  Gui- 
~3b. 

Fra  Fædrene  og  Mødrene  Side  arvede  Guido  gode 
Egenskaber.  Faderen  var  en  fintfølende,  noget  tilba- 
geholdende, lidt  mistænksom  Natur.  Sønnen  arvede 
efter  ham  Beskedenhed  og  Finhed.  De,  der  ikke 
kendte  det  Løvehjerte,  som  bankede  i  Guidos  Bryst, 
kunde  godt  tro,  at  han  var  frygtsom.    Han  modtog 


tidlig  betydningsfulde  Indtryk  af  Faderens  Fromhed. 
Baade  Fader  og  Søn  var  stærkt  prægede  af  Jesu  Mild- 
hed. Sin  Kærlighed  til  Poesi  og  Musik  havde  Guido 
arvet  fra  Moderen,  der  var  en  meget  dannet  Dame. 
Han  spillede  Piano,  Orgel,  Violin,  Guitar  og  akkom- 
pagnerede sin  Søster  paa  Harpe.  —  Moderens  Slægt 
stammede  oprindelig  fra  Italien  og  havde  for  Aarhun- 
dreder  tilbage  baaret  Navnet  Paravium.  Da  de  tidlig 
tog  imod  den  lutherske  Lære,  blev  de  forfulgte  som 
Kættere  og  flygtede  ud  af  Landet  for  at  redde  Livet. 
En  af  dem  skjulte  sig,  da  Inkvisitionen  søgte  ham,  i 
flere  Maaneder  i  en  Kælder  i  Strassburg.  Da  han  duk- 
kede frem  paany,  tog  han  Navnet  Kellermann  og  flyg- 
tede til  hint  Land,  hvor  Pilgrimsfædrene  var  tyet  hen, 
og  hvor  Hugenotter,  Jøder  og  Katoliker  fik  Lov  at 
dyrke  deres  Gud  hver  paa  sin  Maade  —  Amerika.-  — 

I  Guido  Verbecks  Aarer  randt  altsaa  en  Blanding 
af  Sydens  Ild  og  Nordens  Energi.  Det  ypperste  i 
den  latinske  og  germanske  Kristendom  mødtes  i 
ham. 

Gaarden,  hvor  Verbeck  blev  født,  skildrer  han 
som  et  El  Dorado.  Den  laa  i  skønne  Omgivelser  paa 
en  smuk  Høj,  omgivet  af  Træer.  Udenom  var  grønne 
Enge  med  Kanaler  og  Broer  og  Kvæg  paa  Græs.  Paa 
den  prægtige  Gaardsplads  stod  et  Duehus,  et  helt  Pa- 
lads, der  rummede  700  Duer!  Udenom  Hus  og 
Gaardsplads  laa  Frugthave,  Urtehave  og  Lund.  Og 
der  var  Overflod  af  Frugter,  Nødder,  Urter,  Blom- 
ster. Guido  elskede  Naturen  og  Dyrene.  Han  havde 
to  Føl,  der  var  hans  Yndlinge.  Og  naar  han  fodrede 
sine  Kaniner,  Gæs,  Ænder,  Kyllinger  eller  sin  præg- 


tige  Paafugl,  kunde  han  udbryde :  „Vi  er  jo  som  Gud 
for  disse  stakkels  Skabninger,  deres  Øjne  vogter  paa 
os  og  ser  op  til  os  som  vi  til  vor  Fader  i  Himlen!"  — 

Verbecks  Gaard  var  et  gæstfrit  Hjem.  Mange  var 
de  Gæster,  der  kom  fra  Zeist  og  Omegn.  Og  mange 
kunde  rummes  ved  det  brede  Mahognibord  i  Stuen, 
og  endnu  flere  ved  det  grønne  Bord  om  Valnødde- 
træet udenfor  Havedøren. 

Guido  var  ret  et  Friluftsbarn.  Undertiden  gik  han 
med  sine  Kammerater  bort  til  en  pyramideformet  Høj 
i  nogen  Afstand  fra  Hjemmet.  Her  drømte  de  sig  til 
Ægypten  og  legede  Napoleon  og  hans  Hær.  Og  fra 
Ægyptens  Pyramider  saå  de  Solen  staa  op. 

Livet  i  Barndomsparadiset,  som  Verbeck  siden 
kalder  „de  himmelske  Dage  paa  Jorden",  skildrer  han 
i  følgende  skønne  Linjer :  „Vi  levede  som  Jacob  i  Na- 
turens frie  Tempel,  og  glædede  os  over  Haven,  Frug- 
terne, Blomsterne  paa  de  grønne  Græsbænke  og  mel- 
lem grønne  Hække.  Og  efter  Solnedgang,  naar  Stjer- 
nerne tændtes,  gik  vi  Brødre  og  Søstre  kærligt  Arm 
i  Arm  vor  Tur  i  Haven  og  Skoven.  Og  i  de  stille 
Løvgange  frydede  vi  os  over  hverandres  Lykke  og 
over  Guds  Fred !  —  Vinterdage  tilbragte  vi  mest  paa 
Isen,  men  naar  det  gik  mod  Aftenstid,  samledes  vi  i 
den  hyggelige  Skumringstime  om  den  varme  Kamin 
for  ret  af  Hjertet  at  nyde  vor  Lykke.  Og  saa  for- 
talte Far  os  mangt  et  godt  Æventyr,  og  vi  sang  man- 
gen god  Yndlingssang.  Og  naar  Lampen  var  tændt, 
blev  vi  alle  optaget  af  at  læse,  mens  vi  sad  og  spiste 
Æbler,  Nødder  og  Pærer!" 


Af  Kristenliv  modtog  Verbeck  tidlig  stærke  Ind- 
tryk. Faderen  og  mapge  af  Slægten  var  Lutheranere. 
Der  var  imidlertid  ingen  luthersk  Kirke  i  Zeist.  Og 
Familien  Verbeck  søgte  da  til  den  hernhutiske  Kirke. 
Mens  Guidos  ældre  Søskende  blev  sendt  til  Amster- 
dam for  at  konfirmeres  hos  en  luthersk  Præst,  blev 
han  selv  og  en  yngre  Broder  konfirmeret  i  Hernhu- 
ternes  Kirke  og  modtog  den  hellige  Nadver  dér.  Han 
fik  tidlig  Indtryk  af  Hernhuternes  Alvor  og  deres  Iver 
for  at  lyde  Jesu  Bud.  Og  hvor  betagende  for  ham 
at  være  Vidne  til,  at  mange  Børn  af  Missionærer  blev 
i  Zeist,  mens  Forældrene  for  mange  Aar  gik  ud  paa 
Missionsmarken !  — 

Saa  snart  Guido  og  hans  Broder  var  store  nok  til 
at  springe  over  de  ti  Grøfter,  man  maatte  over  for 
at  naa  Skolen  —  i  Holland  er  der  overalt  Grøfter  i 
Stedet  for  Hegn  —  saa  kom  de  til  Hernhuternes  In- 
stitut. Det  var  meget  lykkelige  Skoleaar.  Og  Guido 
gjorde  hurtig  Fremskridt  i  alle  Studier,  særlig  Hol- 
landsk, Fransk  og  Tysk.  Mange  af  Skolebørnene  var 
engelske,  og  de  kom  tidt  i  Besøg  i  Guidos  Hjem.  Saa- 
ledes  lærte  han  Engelsk.  Og  hjemme  arbejdede  han 
flittigt  med  sin  Søster  paa  at  faa  Udtalen  god.  Gang 
paa  Gang  gentog  de  Ramser  som  denne :  „Theophilus 
Thistle  thrust  three  thousand  thistles  into  the  thick 
of  his  thumb."  — r  Denne  Tungegymnastik  havde  den 
Virkning,  at  da  Guido  siden  kom  til  Amerika,  var  der 
faå,  som  opdagede,  at  han  var  Hollænder.  —    " 

Da  Guido  Verbeck  havde  taget  Eksamen  fra  Sko- 
len, kom  han  til  den  polytekniske  Læreanstalt  i 
Utrecht  og  fuldendte  sin  Uddannelse.   I  sine  Ferier 

kom  han  til  Zeist  og  gav  sig  i  Lære  i  et  Maskinværk- 
sted for  at  forene  Teori  og  Praksis. 

■       — — ■    '  •     •     •     • 

Paa  gyldne  Vinger  fløj  de  lykkelige  Aar  af  Sted. 
Da  brød  Sygdom  og  Død  ind  over  Hjemmet.  Den 
herlige  Gaard  kom  paa  fremmede  Hænder.  Afskeds- 
taarerne  fik  frit  Løb.  Guido  længtes  mod  fjerne  Egne 
og  forlod  i  sit  toogtyvende  Aar  det  elskede  Barndoms- 
lands grønne,  smilende  Enge 


II. 
AMERIKA. 

1852—1859. 


Guido  Verbeck  var  født  i  1830,  det  Aar,  da  den 
første  Banelinje  blev  lagt  i  Europa.  En  ny  Æra  i 
Ingeniørverdenen  var  nu  aabnet.  Faå  Aar  efter,  da 
Drengens  Livsstilling  kom  paa  Tale,  blev  et  Familie- 
raad  kaldt  sammen  og  vedtog  enstemmig,  at  Ingeniør- 
vejen nok  passede  for  lille  Guido,  og  at  hans  Uddan- 
nelse skulde  gaa  i  den  Retning.  — 

Det  var  den  2.  September  1852,  at  Verbeck  paa 
Opfordring  af  en  Svoger,  Præsten  van  Deurs  i  Ame- 
rika, forlod  Holland.  Rejsen  til  New  York  forløb 
godt.  Derfra  tog  Verbeck  til  Tanktown  i  Wisconsin, 
hvor  en  Ven  af  Svogeren  havde  oprettet  en  stor  Fa- 
brik, der  forarbejdede  Maskindele.  Paa  Vejen  var  han 


nær  omkommet  i  en  Storm  paa  Erie  Sø.  Den  Tanke 
først  med  Held  at  være  kommet  over  Oceanet  for 
derpaa  at  drukne  paa  en  Indsø,  forekom  den  unge 
driftige  Mand  i  lige  Grad  ærgerlig  og  latterlig. 

Til  al  Lykke  blev  Damperen  taget  paa  Slæb  af  et 
andet  Skib.  Men  da  Verbeck  endelig,  dels  paa  Vogn, 
dels  paa  Slæde  ad  skrækkelige  Veje  naaede  Tank- 
town, viste  det  sig,  at  Arbejdet  dér  ikke  passede  for 
ham ;  i  hvert  Fald  kunde  han  ikke  tænke  sig  at  blWe 
ret  længe  dér.  / 

„Jeg  maa  se  mere  af  Amerika  og  være,  hvor  jeg 
kan  uddanne  mig  videre.  Jeg  er  nok  bestemt  til  at 
blive  en  god  Yankee!"  — 

I  1853  fik  han  Ansættelse  i  Helena  i  Arkansas, 
hvor  han  snart  var  i  Gang  med  at  lægge  Planer  om 
Broer,  udarbejde  Kort  og  udføre  alle  Slags  Inge- 
niørberegninger. Da  han  saå  de  stakkels  Slaver  ar- 
bejde paa  Bomuldsmarkerne  ogsaa  om  Søndagen,  fik 
hans  Amerikanerbegejstring  et  Skaar.  I  religiøs  Hen- 
seende følte  han  sig  hjemløs.  Han  saå  det  begejstren- 
de ved  den  amerikanske  Kristendom,  men  ogsaa  det 
udvendige,  der  kunde  præge  den. 

Ligesom  han  aandelig  ikke  befandt  sig  saa  vel  i 
Amerika,  saaledes  heller  ikke  legemlig.  Han  kunde  ik- 
ke taale  Heden  i  Arkansas.  I  Juni  1854  blev  han  angre- 
bet af  Feber  og  maatte  til  Sengs.  I  Løbet  af  en  Maa- 
neds  Tid  blev  han  saa  medtaget,  at  han  kom  til  at 
ligne  et  Skelet.  Hans  Smule  Penge  gik  til  Læge  og 
ti)  Medicin.  Dog  var  han  taknemmelig,  da  han  følte 
Helbredelsen  nærme  sig,  mens  unge  Mænd  rundt  om 
ham  døde  af  Kolera.  —  Denne  Sygdom  betegnede 

et  Vendepunkt  i  Guido  Verbecks  Liv.  Thi  da  lovede 
han  Gud,  at  om  han  kom  sig,  da  vilde  han  hellige 
sit  Liv  til  at  tjene  Gud  paa  Missionsmarken. 

Saa  snart  han  kunde  gaa,  besluttede  han  at  vende 
tilbage  til  Wisconsin  og  tog  Arbejdet  op  i  et  Støberi 
og  tilbragte  Vinteren  1854 — ^55  meget  lykkeligt  her. 
Men  da  kom  Kaldet  afgjort  til  ham!  — 

Verbecks  Bevæggrunde  til  at  forlade  Amerika  og 
gaa  til  Japan,  véd  vi  ikke  meget  om.  Han  var  en 
Mand,  der  yndede  „at  virke  i  det  stille"  (to  work 
quietly),  og  hans  aandelige  Udvikling  gik  ogsaa  for 
sig  i  det  stille.  Om  Sjælens  inderste  Oplevelser  ta- 
ler han  lidet.  Men  noget  fremmed  var  Missionsger- 
ning  ikke  for  ham  fra  Barn.  I  Brødremenighedens 
Skole  i  Zeist  havde  han  hørt  om  den.  At  møde  Mis- 
sionærer, der  gik  ud  til  Hedningerne  eller  vendte 
hjem,  var  en  dagligdags  Ting  i  Zeist.  Den  modtage- 
lige Drengs  Sind  fik  desuden  dybe  Indtryk  gennem 
den  store  Chinamissionær  Gutzlaff,  der  paa  sin  Rund- 
rejse i  Europa  ogsaa  kom  til  Zeist. 

Den  svære  Sygdom  i  Arkansas  bevægede  ham 
til  at  vie  alle  sine  Kræfter  til  Missionen.  Og  hertil  kom 
den  Indflydelse,  som  Svogeren  van  Deurs  udøvede 
paa  ham.  I  1856  tog  van  Deurs  til  Auburns  teologi- 
ske Skole  i  New  York  for  at  gennemgaa  et  Kursus. 
Da  modtog  Verbeck  en  Dag  et  Brev  fra  Svogeren 
med  Opfordring  til  at  komme  til  New  York;  —  en 
rig  Mand  tilbød  ham  Midler,  der  satte  ham  i  Stand 
til  at  gennemgaa  Seminariet  i  Auburn.  Saaledes  gik 
det  til,  at  Verbeck  fik  en  god  Missionæruddannelse 

i  New  York,  hvor  han  blev  i  to  Aar.  Her  traf  han 
sin  tilkommende  Hustru  Maria  Mianon. 

Og  samtidig  med,  at  den  amerikaniserede  Hol- 
lænder var  bleven  kaldet  indefra  og  udefra,  foregik 
der  i  Japan  en  meget  betydningsfuld  Udvikling,  der 
beredte  Landet  for  Kristendommen  og  vakte  dets 
Længsel  efter  en  Missionær.  —  Dog  havde  Japan  i 
lange,  lange  Tider  været  tillukket  for  al  Mission,  ja, 
for  alt  Samkvem  med  Vesterleden.  —  Kun  paa  for- 
smædelige Vilkaar  og  under  Fortielse  eller  Fornæg- 
telse af  deres  Tro  kunde  Hollændere  drive  Handel 
med  Japanerne  paa  Øen  Desima  udenfor  Nagasaki. 
Men  da  tvang  Admiral  Perry  i  1854  Japan  til  at 
lukke  sig  op.  En  Traktat  blev  underskrevet,  i  Følge 
hvilken  Amerikanere  fik  Lov  at  bosætte  en  Konsul 
og  anlægge  Kuloplag  i  to  Havne.  I  1858  aabnedes 
flere  Havne  for  Englænderne,  en  engelsk  Gesandt 
bosatte  sig  i  Yedo.  I  1859  fik  Amerika  lignende  Ret- 
tigheder. —  Nu  kunde  Missionen  begynde  at  trænge 
ind.  Tre  Missionærer  satte  hinanden  Stævne  i  Naga- 
saki, Mr.  Williams,  Mr.  Syle  og  Kapellanen  Wood, 
alle  Amerikanere . 

Det  lykkedes  dem  at  faa  en  Samtale  med  den  hol- 
landske Konsul  om  Japanernes  Stilling  til  Europa  og  til 
Kristendommen.  Og  han  erklærede,  at  de  japanske 
Embedsmænd  var  rede  til  at  indrømme  de  fremmede 
alle  Handelsforrettigheder,  naar  der  blot  kunde  findes 
en  Udvej  til  —  „at  holde  Opium  og  Kristendom  langt 
borte  fra  Landet."  — 

Ved  at  høre  denne  Vending  „Opium  og  Kristen- 
dom" faldt  der  som  Skel  fra  de  tre  Missionærers 

Øjne;  de  forstod,  at  Japans  Uvilje  mod  Kristendom- 
men alene  beroede  paa  Uvidenhed.  Naar  Kristendom 
og  Opium  blev  betragtet  som  to  uadskillelige  Ting, 
var  Kristenhadet  forstaaeligt  nok.  Og  nu  besluttede 
de  tre  Mænd  at  gøre,  hvad  der  stod  i  deres  Magt  for 
at  faa  den  aabne  Bibel  ind  i  Landet,  saa  den  kunde 
tale  sit  eget  Sprog.  Og  straks  skrev  de  til  den  biskop- 
pelige, presbyterianske  og  hollandske  reformerte  Kir- 
kes Ledelse  i  Amerika  om  Forholdene.  Efter  at  have 
gennemtænkt  Sagen  besluttede  den  hollandske  refor- 
merte Kirke  at  sende  tre  Missionærer,  en  Lægemis- 
sionær og  to  kirkelige.  Da  Japanerne  længe  havde 
været  venlig  sindede  mod  Hollænderne  og  i  nogen 
Tid  mod  Amerikanerne,  var  det  ganske  naturligt,  at 
der  blev  rettet  Henvendelse  til  Verbeck.  —  Han 
havde  da  fuldendt  sin  Uddannelse  i  New  York  ved 
Auburn  teologiske  Seminarium.  I  Marts  modtog  han 
Ordinationen.  Og  den  15.  April  tog  han  Afsked  med 
sine  mange  Studiekammerater  og  Venner  og  med 
Professorerne.  Fra  Auburn  tog  han  til  Filadelfia, 
hvor  han  den  18.  April  holdt  Bryllup  med  Maria 
Mianon,  som  han  havde  lært  at  kende  i  New  York, 
og  med  hvem  han  levede  lykkeligt  i  næsten  40  Aar.  — 
Foruden  Verbeck  udsendte  Selskabet  Brown,  siden 
berømt  som  Oversætter  og  Lærer,  og  Simmons,  der 
udførte  et  stort  Arbejde  som  Lægemissionær. 

Det  var  i  Maf  Maaned  1859,  at  Skibet  stod  ud  fra 
New  Yorks  Havn,  med  smældende  Flag  og  under 
Kanontorden  og  førte  de  første  protestantiske  Missio- 
nærer til  Japan. 

„Hvor  jeg  dog  mindes  Verbeck  fra  den  Morgen 

—  siger  en  Rejsefælle  —  det  ungdommelige  Ansigt, 
det  hørblonde  Haar,  den  høje,  ranke  Skikkelse,  de 
blaa  Øjnes  rolige  Blik !"  — 


III. 
JAPAN. 


Til  det  underskønne,  lotusdrømmende  Japan,  Mor- 
genrødens Land,  kom  Kristendommen  først  gennem 
den  katolske  Kirke.  Frans  Xavier  landede  1549  paa 
den  sydligste  af  de  store  japanske  Øer.  Med  glødende 
Begejstring  for  Jesus  tog  han  Arbejdet  op.  Han  ud- 
arbejdede en  Katekismus,  ved  hvis  Hjælp  han  under- 
viste Folket,  og  han  gik  om  og  prædkede  ved  Hjælp 
af  en  Tolk.  Men  han  blev  kun  i  Japan  i  to  Aar.  An- 
dre Jesuiter  traadte  i  hans  Fodspor.  Tredive  Aar 
efter  Xaviers  Komme  siges  der  at  være  150  Tusind 
døbte  og  250  Kirker  i  Japan.*)  Men  da  kom  med 
eet  det  frygtelige  Omslag.  Buddhistiske  Præster  be- 
gyndte at  ophidse  Japanerne  mod  de  fremmede,  som 
havde  trængt  sig  ind  i  Landet  med  en  ny  Religion. 
Mon  disse  fremmede  ikke  var  Spioner,  udsendte  af 
den  spanske  Regering?  — 

I  1597  begyndte  en  Martyrtid,  hvor  tre  portugisi- 
ske Jesuiter,  seks  spanske  Franciskanere  og  sytten 
indfødte  Kristne  led  Døden  paa  Bambj;s-Korset.  I  40 
Aar  rasede  de  blodigste  Forfølgelser,  og  en  Mængde 


*)  Lorenz  Bergmann. 

indfødte  Kristne  led  Martyrdøden.  I  1639  standsede 
Forfølgelserne,  og  det  saå  ud,  som  om  al  Kristendom 
var  udryddet.  —  Under  Dødsstraf  blev  det  nu  Krist- 
ne forbudt  at  komme  ind  i  Landet.  Den  strenge  Af- 
spærring varede  lige  til  Admiral  Perry  tvang  Japan 
til  at  aabne  sig  i  1854.  Saa  begyndte  Katolikerne  at 
genoptage  Arbejdet,  og  det  viste  sig  da,  at  der  endnu 
fandtes  Efterkommere  af  de  gamle  japanske  Katoli- 
ker. —  Men  nu  kom  ogsaa  Tiden,  da  protestantisk 
Mission  kunde  begynde  at  gøre  sig  gældende. 


IV. 
NAGASAKI. 

1859—1868. 


Det  var  i  den  mest  bedaarende  Maaneskinsnat,  at 
Skibet,  der  bar  Guido  Verbeck,  dampede  ind  i  den 
skønne  Nagasaki-Bugt. 

„Jeg  kan  ikke  skildre  —  skriver  han  —  den  Skøn- 
hed, som  omgav  mig  ved  første  Daggry.  Tænk  dig  at 
staa  paa  Dækket  af  en  Damper,  der  glider  ind  i  en  Bugt 
saa  blank  som  et  Spejl,  henved  seksten  prægtige  Ski- 
be spredt  her  og  dér,  foran  dig  hin  vidt  berømte  0, 
Desima,  og  indenfor  den,  inde  paa  Land,  en  By, 
der  breder  sig  vidt  om  i  Rundkreds  med  en  Mængde 
skinnende  hvidtagede  Huse,  omgivne  af  hvide  Mure, 
og  atter  ovenover  denne  By  knejsende  Bjerge,  klædt 
i  et  stedsegrønt  Løvdække  af  en  Mængde  vidt  forskel- 

lige  Planter,  og  her  og  dér  spættede  af  snehvide 
Templer  og  Huse.  Lad  Morgensolen  gyde  sit  Skær 
over  Landskabet,  lad  Morgentaagernes  Slørtæppe 
lidt  efter  lidt  løfte  sig  og  gemme  sig  i  højere  liggende 
Kløfter  og  Tinder  af  de  omgivende  Bjerge,  og  du 
har  et  saare  ufuldkomment  Billede  af,  hvad  jeg 
5aå!" 

Det  lykkedes  Verbeck  og  Hustru  at  leje  et  smuki 
lille  Hus  ved  Foden  af  Bjerget  med  hyggelige  Stuer, 
hvor  de  befandt  sig  godt,  efter  at  de  havde  faaet  Pa- 
pirsruderne  pillet  ud  og  sat  Glas  i  Stedet.  —  En  Chine- 
ser  holdt  Hus  for  dem.  Chinesere  er  dygtigere  dertil 
end  Japanere.  —  Da  Verbeck  en  af  de  første  Dage 
kom  gaaende  ned  ad  en  Allé  med  grønne  Træer,  — 
saå  han  en  smuk  Japanerinde  og  to  unge  Piger,  der 
stod  og  samlede  Theblade  af  nogle  Buske  ved  Vejen. 
Han  spurgte  Kvinden,  om  det  var  hendes  Døtre.  Hun 
sagde  ja  og  tilbød,  at  han  gerne  maatte  faa  den  ældste. 

„O,  hvilken  Fordærvelse  —  skriver  Verbeck  — 
kristne  Lande  er  ikke  fri  for  lignende  Umoralitet. 
Men  disse  Lande  er  helt  i  Mørke.  Her  lister  Lasten 
sig  frem  ved  Middagstid.  Folk  synes  at  være  blin- 
dede og  forhærdede,  og  moralsk  Skelneevne  er  gaaet 
tabt.  Af  alle  Buddene  er  det  femte  det  eneste, 
man  regner  med  og  overholder.  Men  Gud  være  lo- 
vet. Evangeliet  vil  visselig  bringe  Folkets  Hellighed 
tilbage:  Netop  da  der  oprandt  en  Tidens  Fylde  for 
Israel,  blev  Frelseren  og  hans  Evangelium  givet  det, 
saaledes  tror  jeg,  hvert  Folk  faar  en  Tidens  Fylde. 
For  Japan  kommer  den  sent,  men  ikke  for  sent,  og 
Herren  vil  fremskynde  den  i  sin  Time.  Og  dog,  trods 

alle  disse  Laster  og  dette  Mørke,  naar  dette  Folk  en- 
gang bliver  lagt  ind  under  Kristus,  er  jeg  vis  paa, 
det  vil  blive  et  „udvalgt  Folk"  i  Sandhed.  —  Jeg  tror, 
at  man  ikke  tager  fejl,  naar  man  mener  at  have  op- 
daget hos  Japanerne  Muligheder,  Evner  af  højeste 
Rang,  Spirer  til  de  mest  elskelige  Følelser  og  Egen- 
skaber, der  gennem  en  ny  aandelig  Fødsel  vilde  føres 

til  den  rigeste  Udfoldelse!" 

Saadan  var  Verbecks  første  Indtryk  og  Tanker, 
da  han  kom  til  det  Land,  hvor  hans  Livs  Arbejde 
skulde  udføres.  —  Men  hvor  vanskelige  var  ikke  For- 
holdene for  en  Missionær.  Kristendommen  var  for- 
budt Religion.  Paa  Landeveje,  paa  Markedspladser, 
paa  Gad^r,  Torve  og  Byporte  fandtes  Opslagstavler 
med  følgende  hyggeUge  Indskrift: 
.  „Den  kristne  Religion  har  i  mange  Aar  været  for- 
budt. Er  nogen  mistænkt,  skal  han  angives. 

Belønninger : 

For  den,  der  angiver  en  Familiefader,  500  Sølv- 
mønter. For  den,  der  angiver  en  Broder,  300.  For 
den,  der  angiver  en  Japaner,  der  modtager  Daabsun- 
dervisning,  300.  For  den,  der  angiver  en  Familie, 
som  skjuler  en  Kristen,  300.  Angiver  nogen  sin  egen 
Familie,  faar  han  500!"  — 

Hvor  opbyggeligt  for  en  kristen  Missionær  at  staa 
og  læse  dette.  Verbeck  forstod  straks,  at  al  direkte 
Missionsvirksomhed  var  en  Umulighed. 

Der  blev  dog  ingen  Fjendskab  vist  den  unge  hol- 
landske Amerikaner,  fordi  han  var  Missionær.  Ingen 
vidste  nemlig,  han  var  det.  Desuden  var  den  overfor 

Kristendommen  raadende  Følelse  snarere  at  bestem- 
me som  Frygt  end  som  Had.  Særlig  Lavadelen,  Sa- 
muraierne, nærede  stor  Frygt  for  de  fremmede  og  for 
Kristendommen  af  nationale  Grunde. 

Verbeck  kom  tidt  til  at  mærke  Japanernes  Mis- 
tænksomhed. 

„Naar  man  overfor  en  Japaner  berører  et  religiøst 
Emne,  tager  han  uvilkaarlig  med  Haanden  til  Halsen 
for  at  betegne  det  farlige  ved  en  saadan  Samtale,  især 
naar  der  er  Landsmænd  tilstede,  da  den  ene  ikke 
stoler  paa  den  anden!"  — 

Men  Verbeck  forstod  at  vente.  Og  stor  Taalmod 
var  nødvendig.  — 

„Vi  ser  frem  mod  de  kommende  Aar  med  de  var- 
meste Forhaabninger  om  Lykke  under  Guds  Velsig- 
nelse, idet  vi  sikkert  stoler  paa,  at  hans  Ord  vil  faa 
frit  Løb,  at  Jesu  Navn  vil  blive  højlovet,  og  da  skal 
vi,  menneskelig  talt,  faa  en  god  Jordbund  at  saa  i, 
thi  trods  alt  Japans  nuværende  hedenske  Mørke,  er 
det  japanske  Folk  et  kraftigt  Folk,  har  Evne  til  at 
vurdere  god  Moral  og  er  villigt  til  at  optage  det 
nye,  naar  det  kan  forstaa,  at  det  er  bedre  end  det, 
de  har !  Men  foreløbig  maa  vi  i  Stedet  for  at  forkyn- 
de det  glade  Budskab,  være  nødt  til  at  tie  og  bevare 
det  i  Hemmelighed,  som  vi  derhjemme  var  vant  til  at 
prædike  paa  Gaden  og  fra  Tagene.  Men  saa  gælder 
det  om  at  arbejde  ivrigt  med  Grammatik  og  Ord- 
bog. Jeg  er  lykkelig  over  mit  Arbejde  og  stoler 
paa,  at  Frugten  før  eller  senere  vil  komme.  Forelø- 
big gælder  det  at  arbejde  og  bie!"  — 

Verbeck  fandt,  at  det  japanske  Sprog  var  lige  saa 
vanskeligt  som  det  chinesiske.  Men  Verbeck  kastede 
sig  med  største  Energi  over  Arbejdet. 

„En  Dagbog  over  mit  daglige  Liv  vilde  vist  falde 
enhver  i  lige  Grad  langsommelig  og  kortfattet  paa 
Grund  af  dens  Ensformighed :  min  Lærer  kom  i  Mor- 
ges, vi  studerede  til  lidt  over  Middag,  en  kort  Hvil, 
tog  atter  Timerne  op,  indtil  Tiden  for  Legemsøvelser- 
ne kom,  og  saaledes  Dag  for  Dag.  Maaske  nu  og  da 
en  japansk  Besøgende  eller  en,  der  vil  laane  en 
Bog,  og  sjælden,  til  en  behagelig  Afveksling,  kom- 
mer en  Missionær  fra  China  i  Besøg!" 

Det  ivrige  Sprogstudium,  Verbeck  drev  i  disse 
Aar,  blev  ham  til  uvurderlig  Hjælp.  Han  bragte  det 
ikke  blot  til  et  overfladisk  Kendskab  til  Japansk,  hvor- 
med en  Missionær  kan  klare  sig.  Han  blev  efterhaan- 
den  helt  hjemme  i  det  Sprog  og  beherskede  det  som 
næppe  nogen  anden.  Han  forstod  at  vurdere  dets 
Finhed,  dets  klassiske  Former,  elskede  dets  Renhed, 
Oprindelighed  og  Kraft.  For  stadig  at  blive  mere 
fuldkommen  deri,  kunde  han  ogsaa  i  senere  Aar  give 
sig  hen  Time  efter  Time  til  Studium  af  japanske  Klas- 
sikere. Han  fordybede  sig  i  Sprogets  Tankerigdom, 
dets  skønne  Ordvalg,  dets  forunderlige  Ynde.  — 

Da  Verbeck  saå,  at  han  ikke  aabenlyst  kunde 
prædike  Evangeliet,  begyndte  han  at  arbejde  paa  at 
faa  indført  Bibler  paa  Chinesisk,  hvilket  Sprog  de 
dannede  Samurai  kunde  læse.  Og  han  fik  stor  Glæde 
af  dette  Forsøg.  — 

En  ny  Grund  til  Taknemmelighed  mod  Gud  kom 
for  den  unge  Missionær,  da  hans  Hustru  fødte  ham 

en  lille  Søn.  Den  lykkelige  Fader  skrev  saaledes  hjem 
til  Holland :  „Willy  er  tyk  og  flink  og  er  os  til  me- 
gen Moro.  Den  lille  Stakkel,  han  aner  endnu  ikke, 
hvilken  Mængde  Sprog  hans  lille  Hjerne  engang  skal 
stoppes  med;  Hollandsk,  Tysk,  Engelsk,  Japansk!" 
I  et  Missionærhjem,  hvor  Smaabørn  voksede  op, 
maatte  man  ikke  blot  vogte  sig  for  Smitte  fra  Heden- 
skabet, men  ogsaa  fra  de  Sygdomme,  Landet  vrim- 
lede af.  Men  imidlertid  var  den  berømte  Lægemis- 
sionær Hepburn  kommen  til  Landet  og  begyndte  at 
sætte  sit  Præg  paa  Tiden.  Allerede  inden  Verbeck 
var  kommen  til  Japan  havde  han  begyndt  at  studere 
alle  de  forskellige  Epidemier  derovre,  hvornaar  og 
hvorledes  de  var  optraadt,  —  og  dette  Studium  hav- 
de givet  ham  den  Tanke,  at  ligesom  den  europæiske 
Behandlingsmaade  af  Sygdommen  skulde  fortrænge 
det  forældede  østerlandske  Syn  paa  dem,  der  bundede 
i  Overtro,  saaledes  vilde  ogsaa  Kristi  Evangelium 
komme  til  at  herske  over  Buddhisme  og  hedenske 
filosofiske  Systemer!  —  Guido  Verbeck  var  en  sand 
Profet.  Han  ikke  blot  forudsagde,  han  kunde  se 
Sandheden  forud.  Han  forstod,  „hvad  der  er  i  Men- 
nesket". Han  læste  Japanernes  Hjerte  om  og  om 
igen  og  kunde  forudse  Frugten  af  mangen  Handling, 
saa  Folk  tidt  tænkte,  han  havde  magisk  Magt.  Sine 
Hovedbestræbelser  rettede  Verbeck  mod  dette  Maal, 
først  paa  praktisk  Maade  at  vinde  disse  mistænksom- 
me Japaneres  Tillid.  Han  sparede  ingen  Møje  for  at 
forsøge  at  sprede  de  Fordomme,  der  gik  ud  paa,  at 
de  fremmede  var  Folkeforførere.  Hvor  han  kunde 
yde  en  Tjeneste,  var  han  altid  rede  og  gjorde  det  uden 

Bagtanker.  Og  det  private  Liv,  han  levede,  kunde 
paa  mange  Maader  give  ham  Lejlighed  til  at  komme 
i  Berøring  med  Folk.  Han  begyndte  ogsaa  at  skaffe 
sig  en  og  anden  Elev  i  Engelsk  eller  Tysk.  Verbeck 
stolede  paa  to  Ting:  at  Kundskab  er  Magt,  og  at 
Sandheden  er  almægtig,  den  maa  komme  til  at  her- 
ske engang.  Og  det  slog  til.  Snart  skulde  rige  Strøm- 
me af  Indflydelse  rinde  fra  Kristendommen  ud  over 
Japan. .... 


I  Aarene  1861 — 63  skete  der  meget  betydningsful- 
de Ting  i  Japan.  I  den  store  By  Yedo  boede  Shogu- 
nen,  den  virkelige  Magthaver  i  Landet.  Han  havde 
opvakt  de  reaktionære  nationaltbegejstrede  Fanatike- 
res Raseri  ved  de  Traktater,  der  med  hans  Minde 
var  bleven  sluttet  med  Udlændingene.  Nu  brød  der 
vilde  Oprør  ud.  I  Marts  1860  blev  Regentens  Liv- 
vagt angrebet  af  en  Sværm  af  fremmedfjendske  Fana- 
tikere, og  blodige  Gadekampe  begyndte.  Faren  for 
Udlændinge  var  stor.  Fremmede  Diplomater,  Mis- 
sionærer, Købmænd  blev  advaret  mod  „Banden  med 
de  to  Sværd".  Og  i  1861  blev  pludselig  den  ameri- 
kanske Legationssekretær  i  Yedo  grebet  af  Pøbelen 
og  bogstavelig  talt  skaaret  i  Stykker.  Nu  forlod  saa 
godt  som  alle  fremmede  Gesandtskaber  Byen,  alle 
Flag  blev  strøgne,  kun  det  amerikanske,  blaastjernede 
og  stribede  blev  tilbage  og  vajede  sørgmodigt  over 
Yedo.  —  Nu  fulgte  store  Højtideligheder,  da  Kejse- 
rens Søster  ægtede  Shogunen.  For  en  kort  Tid  veg 
Rædslerne  for  Fest  og  Munterhed.  Men  atter  udbrød 
en  Epidemi  af  Snigmord  og  Ildspaasættelse.    Frem- 

medhaderne  ivrede  mod  Shogunens  Herredømme,  og 
deres  Haab  flammede  op  om,  at  Mikadoen,  Solgud- 
indens Søn,  vilde  træde  frem  fra  sin  Ubemærkethed, 
gøre  Shogunens  Magt  til  intet  og  jage  alle  fremmede 
Barbarer  ud  af  Riget.  I  Juni  1862  blev  d,en  britiske 
Legation  angrebet  og  flere  Englændere  blev  alvorlig 
saarede.  Grusomhederne  bredte  sig  efterhaanden  til 
andre  Byer,  og  omsider  bestemte  Verbeck  sig  til  at 
forlade  Nagasaki.  I  April  1863  satte  han  over  til  Øen 
Desima  og  derfra  til  China,  hvor  han  blev  til  Begyn- 
delsen af  Oktober.  Imidlertid  tiltog  Fanatikernes  Ra- 
sen. I  Provinsen  Kiuschiu  lod  de  opstille  Batterier 
af  tunge  Kanoner  paa  Bjergenes  skovdækkede  Høj- 
der og  skød  i  Blinde  paa  alle  udenlandske  Skibe,  der 
sejlede  ind  i  Strædet  ved  Shimonoseki, —  baade  ame- 
rikanske, hollandske,  franske.  Efter  frugtesløse  For- 
handlinger sendte  Englænderne  Krigsskibe  til  Kago- 
shima  og  bemægtigede  sig  tre  Dampere.  Da  der  blev 
fyret  fra  japansk  Side,  aabnede  Europæerne  et  Bom- 
bardement paa  Byen  og  lagde  en  Del  af  den  i  Aske. 
Denne  Begivenhed,  der  blev  fordømt  i  det  engelske 
Parlament,  viste  sig  at  være  meget  virkningsfuld.  Den 
bragte  Japanerne  paa  helt  andre  Tanker.  Den  aabne- 
de de  gennem  Fordomme  forblindede  Menneskers 
Øjne  og  lærte  dem  at  kende  den  vesterlandske  Kul- 
turs Overlegenhed.  Og  nu  begyndte  Japan  at  vende 
Blikket  mod  denne  Kultur.  Mens  man  før  havde  talt 
haanligt  om  fremmede  Barbarer,  begyndte  man  nu 
at  indføre  udenlandske  Vaaben,  Maskiner  og  mange 
Slags  Indretninger.  Japan  gennemgik  eri  Genfødelse. 
—  Med  eet  Ryk  traadte  det  ud  af  sin  hermetiske  Af- 

sluttethed.  Vesterlandske  Ideer,  Videnskaber,  Kun- 
ster, Industri,  stod  paa  een  Gang  højt  i  Kurs.  En 
umættelig  Hunger  var  kommen  over  alle  efter  de  saa 
længe  savnede  Goder.  ?<3: 

Og  til  hvem  skulde  man  vende  sig  for  at  faa  den 
tilfredsstillet? 

Der  var  faå  Europæere  i  Japan.  Blandt  disse  faå 
var  ingen  saa  vel  egnet  til  at  stille  den  voksende 
Kundskabstrang  som  den  sprogbegavede,  mangesidet 
uddannede  Verbeck.  Han  var  ogsaa  villig  dertil.  Hans 
rige  Sprogkundskaber,  hans  mekaniske  Snille  kom 
ham  nu  til  største  Nytte.  Ikke  længe  efter,  at  han 
kom  hjem  fra  China,  saa  han  sig  omgivet  af  en  stadig 
voksende  Kreds  af  lærelystne  unge.  En  ønskede  at 
blive  indført  i  det  engelske  Sprog,  en  anden  i  det 
tyske  eller  hollandske.  En  vilde  have  et  vanskeligt 
kemisk  eller  fysikalsk  Problem  klaret.  Alle  maatte 
han  give  Raad  og  Hjælp.  —  s  * 

Verbecks  Elever  gjorde  saa  store  Fremskridt,  at 
Guvernøren  i  Nagasaki  blev  opmærksom  derpaa. 
Han  tog  til  Yedo  og  foreslog  Shogunen,  at  en  Rege- 
ringsskole  skulde  oprettes  for  fremmede  Sprog  og  Vi- 
denskaber under  Ledelse  af  Verbeck. 

Snart  fandt  der  Henvendelse  Sted  fra  Regeringen 
til  Verbeck,  og  han  efterkom  gerne  Opfordringen. 

Nu  gaves  der  ham  den  bedste  Lejlighed  til  at  faa 
Indflydelse  paa  Japans  lovende  Ungdom.  Fra  nu  af 
til  1878  var  Verbeck  selvunderholdende  Missionær, 
—  Skolen  blev  hurtig  bygget  op,  aabnet  og  fyldt  med 
over  100  Elever.  De  fleste  hørte  til  Japans  Blomst, 
Samurai,  særlig  fra  Kiuschiu,  men  ogsaa  fra  andre 


23 


Øer,  blandt  dem  var  to  Sønner  af  den  senere  Første- 
minister, Iwakura,  Greverne  Okuma  og  Soyéshi- 
ma. —  -/':■}■-■- .'y-^-r''-'"'-- '■'■':■ -'■ 

Her  ved  Verbecks  Lærestol  sad  alle  de  unge 
Mænd,  som  i  senere  Dage  mere  eller  mindre  kom 
til  at  træde  frem  i  det  politiske  Liv,  ja,  ved  hvis  Hæn- 
der Fædrelandets  Historie  og  Skæbne  blev  virket. 
Hvilken  stor  og  ansvarsfuld  Opgave  for  Verbeck !  — 

To  Ting  laa  til  Grund  for  Undervisningen :  det 
nye  Testamente  og  Forfatningen  i  de  forenede  Stater. 

Flere  og  flere  unge  Japanere  kom  til  Verbeck, 
thi  undtagen  Lægevidenskab  var  der  ingen  Videnska- 
ber eller  Kunster,  de  kunde  lære  hos  andre  end  hos 
Dr.  Verbeck.  Og  de  tog  imod  hans  Undervisning  i 
Astronomi,  Navigation,  Matematik,  Landmaaling,  Fy- 
sik, Kemi,  Bygningskunst. ^^^^^^^^^^   .      >       ^   v  . 

I  Aaret  1867  modtog  han  endog  Besøg  af  de|yp- 
perste  Fyrster  i  Japan,  Fyrsten  af  Kaga,  af  Satsu- 
ma,  Tosa  og  Hizen,  og  de  opfordrede  ham  til  at  op- 
rette Skoler  i  andre  Egne  af  Landet.  Saaledes  ser 
vi,  hvordan  hele  Verbecks  mangesidede  Uddannelse 
af  Hjerne,  Hjerte  og  Haand,  som  Sprogmand,  Teo- 
log og  Ingeniør,  blev  ham  meget  nyttig  og  værdi- 
fuld.   

Men  mere  end  alt  andet  glædede  det  ham,  da  han 
kunde  faa  en  lille  Bibelklasse  dannet.  Den  bestod  af 
to,  —  den  ene  hed  Åyabé,  Broderen  til  en  fornem  Offi- 
cer, Murata  Wakasa  no  Kami.  —  Wakasas  Historie 
er  saa  interessant  og  for  Missionen  saa  betydnings- 
fuld, at  den  bør  fortælles. 

Det  var  i  det  skæbnesvangre  Aar  1854. -^^- 

Krimkrigen  havde  givet  Ekko  i  japanske  Farvande. 
I  Nagasakis  Havn  laa  et  engelsk  Krigsskib.  En  af  Dai- 
mioerne,  Baron  Hizen,  skulde  sørge  for,  at  Kysten 
blev  bevogtet.  Han  udvalgte  en  af  sine  ypperste  Offi- 
cerer, Murata  Wakasa,  til  at  udføre  dette  Hverv.  Der 
blev  opstillet  Tropper  langs  Kysten,  for  at  man  paa 
det  strengeste  kunde  vaage  over,  at  ingen  kundskabs- 
tørstende Japaner  skulde  snige  sig  ombord  paa  det  in- 
teressante Skib,  og  ingen  Englænder  komme  i  Land. 
Da  Wakasa  en  Aften  roede  i  en  Baad  i  Nagasakis 
Havn  for  at  inspicere,  saå  han  en  lille  Bog  flyde  paa 
Vandet.  Han  fiskede  den  op.  Det  var  et  ny  Testa- 
mente, en  engelsk  Kadet  havde  tabt.  En  sprogkyndig 
Mand,  hvem  Murata  siden  viste  Bogen,  sagde,  at  den 
handlede  om  Universets  Skaber,  om  Jesus,  der  brag- 
te Mennesker  Sandheden  fra  Gud.  Wakasa  blev  me- 
get ivrig  for  at  lære  Bogens  Indhold  at  kende.  Med 
megen  Møje  og  med  stor  Bekostning  fik  han  en  Mand 
sendt  til  China  for  at  hente  en  chinesisk  Oversættelse 
af  det  nye  Testamente.  Og  saa  begyndte  han  at  ar- 
bejde med  den  hellige  Skrift,  efter  at  han  var  vendt 
tilbage  til  Byen  Saga,  hvor  hans  Hjem  var,  en  befæ- 
stet Stad,  Baron  Hizens  Residens.  Og  alt  som  Wa- 
kasa fordybede  sig  i  Skrifterne,  fødtes  der  Spørgs- 
maal  i  hans  Hjerte  og  med  dem  brændende  Bønner 
om,  at  Gud  snart  maatte  sende  en  fremmed  Lærer, 
der  kunde  vejlede  ham. 

Fem  Aar  efter  kom  Guido  Verbeck  til  Nagasaki. 
Straks  sendte  Wakasa  sin  yngre  Broder  Ayabé  til 
ham  for  ved  ham  at  faa  Lys  over  mange  Vanskelig- 
heder i  den  hellige  Skrift.    Og  saaledes  dannedes 

Verbecks  første  Bibelklasse  i  1862,  og  han  havde  stor 
Glæde  af  xlen.  Næste  Aar  blev  det  lille  Arbejde  imid- 
lertid afbrudt  ved  Urolighederne  og  Verbecks  Flugt 
til  China.  Han  opgav  nu  alt  Haab  om,  at  den  lille 
Kreds  nogensinde  skulde  dannes  igen.  Men  næppe 
var  Verbeck  kommen  tilbage  til  Nagasaki,  før  Wa- 
kasas  Tjener  Monoto  kom  til  ham  med  Bud  og  Hilsen 
og  med  en  Liste  over  nye  Spørgsmaal  om  Guds  Riges 
Ting,  som  hans  Herre  længtes  efter  at  faa  besvaret. 
Og  i  ikke  mindre  end  tre  Aar  vedblev  nu  Tjeneren 
at  være  Bindeled  mellem  Elev  og  Lærer,  idet  han 
hvileløs  som  et  Pendul  svingede  frem  og  tilbage 
mellem  Saga  og  Nagasaki  med  Spørgsmaal  fra  Mu- 
rata  Wakasa  og  Svar  fra  Verbeck.  —  Endelig  kom 
da  den  Stund,  da  de  to  Mænd,  der  paa  Afstand 
havde  bragt  hinanden  saa  stor  Glæde  og  Velsig- 
nelse, —  fik  Lov  at  se  hinandens  Ansigt.  Det  var 
4.  Maj  1866,  at  Verbeck  blev  glædelig  overrasket 
ved  at  modtage  Besøg  af  Wakasa,  hans  Broder 
Ayabé,  hans  Tjener  Monoto,  hans  to  Sønner  og 
et  stort  Følge.  Verbeck  skildrer  Wakasa  som  en 
aabenhjertet  Mand,  høj  af  Vækst,  værdig'  af  Frem- 
træden, med  et  klogt  Ansigt,  og  henved  50  Aar  gam- 
mel. Efter  at  de  første  Hilsener  var  udvekslet  i  Over- 
ensstemmelse med  den  udtryksfulde  gammeljapanske 
Ærbødighed,  sagde  Wakasa:  „Min  Herre,  jeg  har 
længe  kendt  eder  i  mine  Tanker  og  længtes  efter  at 
tale  med  eder!  —  Jeg  er  lykkelig  over,  at  Gud  har 
givet  mig  dette  Privilegium !  —  Min  Herre !  Jeg  kan 
ikke  undlade  at  sige  Dem  mine  Følelser,  da  jeg  før- 
ste Gang  læste  Fortællingen  om  Jesu  Kristi  Karakter 

og  Gerning.  Jeg  har  aldrig  set,  hørt  eller  kunnet 
forestille  mig  en  lignende  Skikkelse.  Jeg  blev  fyldt 
med  Beundring,  overvældet  af  Bevægelse,  fængslet 
i  Sjælen  af  Beretningen  om'  hans  Natur  og  Liv!"  — 

Wakasa  viste  stor  Fortrolighed  med  den  hellige 
Skrift.  Han  var  rede  til  at  tro  alle  Jesu  Ord  og  gøre 
alt  det,  han  sagde.  Samtalen  varede  flere  Timer.  Han 
ytrede  Ønsket  om  at  modtage  Daaben.  Han  vidste, 
hvad  det  kunde  koste  at  blive  Kristen.  Men  han  var 
helt  givet  til  Gud.  Under  fuld  Syndsbekendelse,  med 
levende  Tro  paa  Jesus  som  Guds  Søn,  tog  de  tre 
Mænd,  Wakasa,  Ayabé  og  Monoto,  Skridtet  fuldt  ud. 
Næste  Søndag  blev  de  døbt,  hvorefter  de  nød  den 
hellige  Nadvere. 

Mens  de  derefter  havde  en  hyggelig  stille  Stund 
sammen  i  Verbecks  Hus,  fortalte  Wakasa  Historien 
om  sin  „Moses".  Ligesom  Moses  engang  blev  draget 
op  af  Vandet  til  Frelse  for  hele  Israel,  saadan  havde 
Murata  Wakasa  nu  for  tolv  Aar  siden  fisket  en  lille 
Bog  op  i  Nagasakis  Havn,  og  den  lille  Bog  blev  ham 
til  Frelse. 

—  Med  Hjerter  fyldt  til  Randen  af  Glæde  og  Lov- 
sang tog  de  tre  Mænd  Afsked.  Wakasa  tilbragte  sine 
sidste  Aar  fredeligt  paa  en  Villa  i  landlige  Omgivelser. 
Han  døde  1874  en  salig  Død  med  Smil  om  Læben 
og  Bøn  om  Kristenhedens  Sejr  i  Japan.  Hans  Minde 
lever  endnu  blandt  Japans  Kristne,  der  følte  hans 
Personligheds  Magt.  —  Hans  Moder  blev  siden  hen 
døbt,  ligeledes  hans  Datter,  og  nu  er  hans  Slægt 
gennem  fire  Generationer  kristen  og  har  straalet  ved 
kristelige  Dyder. 

Men  dengang  Murata  Wakasa  blev  døbt,  var  Kri- 
stendommen en  forbudt  Religion.  Endnu  fandtes  Op- 
slagstavlerne overalt  og  advarede  mod  den  onde  Sekt. 
Og  de,  der  ikke  adlød  dem,  kunde  vente  sig  Straf, 
om  de  blev  angivet,  —  Død  paa  Bambus-Korset,  hvis 
det  var  tarvelige  Folk,  —  Død  ved  „Harakiri",  Op- 
sprætning,  hvis  det  var  fine  Folk. 

Men  snart  skulde  der  komme  andre  Tider.  Om 
føje  Stund  skulde  et  nyt  Lys  rinde  op  over  Morgen- 
rødens Land. 


V. 
REVOLUTIONEN   I   1868. 


Regeringsformen  i  Japan  var  i  gamle  Dage  mo- 
narkisk. Mikadoen,  Gudernes  Stedfortræder  paa 
Jorden,  Solgudindens  Ætling,  var  oprindelig  Eneher^ 
sker.  Tilbedelsen  af  ham  som  Himlens  Herre  var 
Hovedtanken  i  Shintoismens  Religion.  Men  fra  det 
tolvte  Aarhundrede  opkom  Lensvæsenet,  og  de  for- 
nemste Adelsmænd,  Daimioerne,  kæmpede  indbyrdes 
om  Forrangen.  Omsider  fik  den  mægtigste  af  dem 
Overhaand.  Han  fortrængte  Solgudindens  Ætling, 
saa  denne  kom  til  at  føre  en  Skyggetilværelse  i  den 
gamle  Residens,  Kioto,  mens  Usurpatoren  under 
Navnet  Shogun  tog  Bolig  i  Yedo  (Tokyo)  og  holdt 
Regeringens  Tøjler  i  sin  Haand.  Mod  dette  Duarki 
fremkom  der  i  det  attende  Aarhundrede  en  hemme- 
lig Reaktion,  der  udsprang  fra  Lavadelen,  Samurai. 

Japanske  lærde  begyndte  at  underkaste  Landets  gam- 
le Historie  en  grundig  Prøvelse,  saavel  fra  religiøs 
som  fra  politisk  Side.  Tilhængerne  af  Shintoismen 
drev  deres  Studier  til  Genoplivelse  af  Nationalreli- 
gionen, forfattede  og  udgav  Bøger,  der  efterviste^ 
hvad  Japan  var,  før  den  chinesiske  Indflydelse  var  be- 
gyndt at  gøre  sig  gældende.  Ogsaa  den  aandelige  Ind- 
flydelse, som  udgik  fra  smaa  hollandske  Kolonier  i 
Desima,  hjalp  med  til  at  omforme  den  nationale  Tan- 
kegang. Andre  Paavirkninger  kom  til.  Den  Duelig- 
hed, Verbeck  og  hans  Medarbejdere  lagde  for  Dagen, 
havde  den  Virkning  at  bringe  forskellige  skjulte  Kræf- 
ter i  Landet  til  Modenhed.  Tydelige  Tegn  viste  sig 
til  en  Løftelse  af  og  et  Omslag  i  den  almindelige 
Tankegang.  —  Da  Shogunen  sluttede  Overenskomst 
med  Admiral  Perry  i  1854,  blev  han  meget  upopulær 
i  nationalt  begejstrede  Kredse.  Hans  Anseelse  var 
rokket.  Thi  Stammefyrsterne,  Daimioerne,  og  de  kri- 
gerske Samurai  saå  i  denne  Handling  en  forsmædelig 
Krænkelse  af  Japans  Integritet.  En  mægtig  Agitation 
mod  Shogunen  til  Gunst  for  Mikadoen  var  Følgen. 
Samtidig  slog  Fremmedhadet  ud  i  Myrderier  og  Be- 
skydning af  fredelige  europæiske  Handelsskibe.  Sva- 
ret kom  fra  vesterlandske  Magter  ved  hint  Bombarde- 
ment af  Kagoshima,  der  blev  saa  skæbnesvangert, 
fordi  det  lærte  Japan  at  vende  et  frygtsomt  beundren- 
de Blik  mod  den  overlegne  europæiske  Kultur.  De 
mægtige  Stammefyrster  begyndte  at  forstaa,  at  Kilden 
til  Japans  Svaghed  var  det  ulykkelige  Duarki,  og  de 
hvilede  ikke  før  de  fik  Shogunen  til  at  takke  af.  Men 
næppe  havde  han  taget  dette  betydningsfulde  Skridt, 

før  han  fortrød  det,  samlede  en  Hær  og  drog  harm- 
fnysende  mod  Kioto.  Men  i  et  fire  Dages  Slag  blev 
han  fuldstændig  slaaet  af  den  kejserlige  Hær,  hvor- 
efter denne  førte  Mikadoen  i  højtideligt  Optog  med 
vajende  Bannere  og  klingende  Musik  til  Tokyo,  hans 
nye  Residens. 

Dermed  var  Shogunatet  for  stedse  gjort  til  intet. 
Og  nu  udførte  Adelen  en  i  Sandhed  opofrende  Hand- 
ling. De  gav  frivillig  Afkald  paa  deres  Magt  og  lagde 
den  i  Hænderne  paa  Mikadoen,  som  nu  efter  lang 
Tids  Forløb  paany  forenede  al  virkelig  politisk  Magt 
i  sin  Person.  Et  nyt  Japan  var  født.  Den  gamle  Lens- 
stat  var  afløst  af  en  moderne  Enhedsstat  med  lige  Ret- 
tigheder for  alle.  En  foreløbig  Statsforfatning  blev 
proklameret  ud  fra  forskellige  Grundsætninger : 

1 )  Den  offentlige  Mening  skal  være  Basis  for  Re- 
geringen. 

2)  Social  og  politisk  Økonomi  skal  gøres  til  Gen- 
stand for  Studium  fra  alle  Klassers  Side. 

3)  Fornuft,  ikke  Overlevering,  skal  være  leden- 
de Motiv. 

4)  Visdom  og  Duelighed  skal  opsøges  i  alle  Lan- 
de i  Verden. 

Ved  at  underskrive  den  sidste  Sætning  befandt  Re- 
geringen sig  i  en  ganske  mærkværdig  Selvmodsigelse. 
Thi  paa  den  ene  Side  var  det  Hadet  til  Udlandet, 
som  havde  givet  Mikadoen  Magten  og  styrtet  Shogu- 
nen.  Paa  den  anden  Side  kunde  det  gamle,  konserva- 
tive Parti,  der  nu  var  kommen  til  Magten,  ikke  und- 
lade at  forstaa,  at  Landets  sunde  Fremskridt  med  Nød- 

vendighe'd  krævede  at  lukke  sig  op  for  vesterlandsk 
Kultur.  De  reaktionære  Elementer  vedblev  endnu  en 
Tid  at  stritte  imod.  Men  forgæves.  Tidens  Hjul  drej- 
ede sig  uafladelig  videre.  Det  kunde  ikke  standses 
eller  tvinges  tilbage. 


VI. 
TOKYO. 

1868—1877. 


Japan  trængte  til  et  Midtpunkt  for  Udbredelse  af 
vesterlandsk  Dannelse  og  Videnskab.  Den  kejserlige 
Regering  besluttede  derfor  at  oprette  et  Universitet  i 
Tokyo,— 

Men  hvem  skulde  vel  være  i  Stand  til  at  over- 
tage det  ærefulde  og  vanskelige  Hverv  at  lede  en  saa- 
dan  Skole  ?  —  der  var  kun  een !  — 

Den  kejserlige  Regering  henvendte  sig  til  Guido 
Verbeck.  Endnu  før  det  politiske  Røre  havde  lagt 
sig,  fik  han  Kaldet  til  at  komme  til  Hovedstaden  for 
at  organisere  Universitetet.  Tanken  om  Oprettelsen 
af  dette  var  udgaaet  fra  en  Del  unge  Statsmænd,  som 
forhen  havde  været  Verbecks  Lærlinge  i  Nagasaki  og 
nu  beklædte  indflydelsesrige  Statsembeder.  De  følte 
deres  Mangel  paa  Verdenskundskab  og  politisk  Ind- 
sigt. Hos  hvem  skulde  de  hente  Raad  i  den  svære 
Stilling,  som  ventede  dem  under  de  forskelligartede 
politiske  Konstellationer,  Samkvemmet  med  uden- 
landske Magter  vilde  medføre?  — 

Det  var  naturligt,  at  de  kom  til  at  mindes  deres 
gamle  Lærer.  Og  Verbeck  tog  gerne  imod  Opfor- 
dringen til  at  komme  til  Tokyo.  Han  saå,  hvordan 
mange  forskellige  Elementer  vilde  trænge  sig  frem 
i  den  nye  Regering  og  faa  Indflydelse  paa  Statssty- 
reisen paa  en  ganske  selvisk  Maade.  Under  saadanne 
Forhold  fandt  han,  at  det  vilde  være  uforsvarligt  at 
holde  sig  tilbage  fra  den  ham  tilbudte  Stilling,  hvor 
han  kunde  blive  den  ledende  Aand  i  det  unge  Japans 
Udvikling. 

—  Fra  Tokyo  skrev  han  hjem :  „Hvad  mine  nye 
Pligter  i  Tokyo  angaar,  kan  jeg  ikke  nøjagtig  vide, 
hvad  de  bestaar  i.  Jeg  kan  kun  sige,  at  jeg  har  fuld 
Tillid  til  de  Partier,  der  var  Middel  til  at  kalde  mig, 
og  som  er  knyttet  til  den  kejserlige  Regering-,  —  og 
at  det  utvivlsomme  Hovedmaal  ved  min  Kaldelse  skal 
være  Grundlæggelsen  af  et  kejserligt  Universitet,  — 
fremdeles,  at  Kejseren  i  næste  Maaned  kommer  til 
Tokyo,  at  de  fleste  og  indflydelsesrigeste  Daimios  og- 
saa  ventes  hertil  for  at  raadslaa  om  Forbedringer  i 
Forfatningen,  om  Revision  af  Traktaterne  med  Ud- 
landet og  om  et  Gesandtskab  til  Europa  og  Amerika, 
—  og  endelig,  at  Regeringen  ønsker  min  Tilstedevæ- 
relse i  Anledning  af  disse  store  Begivenheder,  —  og 
tilsidst,  at  jeg  trænger  til  al  den  Visdom,  Naade,  Yd- 
myghed, som  Gud  vil  værdige  mig  som  Svar  paa 
Bøn.  — 

Dette  synes  at  være  Programmet  for  Sommeren, 
der  staar  for.  Maaske  overvurderer  jeg  disse  Begi- 
venheder, eller  ogsaa  undervurderer  jeg  dem.  Hvad 
der  end  vil  hænde,  er  jeg  overbevist  om,  at  jeg  ikke 

ved  et  Tilfælde  er  kaldet  hertil,  og  at  jeg  har  et  Ar- 
bejde at  gøre.  Og  i  Følelsen  af  min  Uskikkethed  til 
dette  ser  jeg  hen  til  Herren  for  at  faa  Raad  og  Vejled- 
ning. Han  kan  fjerne  de  Bjerge  af  Vanskeligheder, 

der  er  for  min  Fod!" 

Snart  stod  Verbeck  midt  i  Arbejdet,  der  næsten 
overgik  hans  Kræfter.  Daglig  seks  Undervisningsti- 
mer havde  han  ved  den  nydannede  Skole.  Dertil  laa 
Anstaltens  Ledelse  i  hans  Haand.  Han  havde  en 
Stab  af  atten  Lærere  under  sig,  deraf  tolv  europæi- 
ske. Det  var  vanskeligt  at  faa  gode  europæiske  Læ- 
rerkræfter. —  Saa  meget  nødvendigere  var  det,  at 
han  selv  forestod  Ledelsen.  Havde  en  anden  end 
Verbeck  staaet  i  Spidsen  for  den  Skole,  kunde  Føl- 
gen let  være  bleven,  at  disse  Hundreder  af  unge 
Mænd  var  kommen  ind  under  Indflydelse  af  Lærere, 
der  offentlig  førte  et  usædeligt  Liv  og  var  Guds  Fjen- 
der. Nu  lærte  de  at  agte  og  ære  Missionærerne.  Un- 
dervisningen omfattede  kun  verdslige  Videnskaber. 
Og  dog  kunde  Verbeck  ikke  lade  være  i  sit  Hjerte 
at  haabe,  at  Høstens  Herre  gennem  mange  af  disse 
lærelystne  Ynglinge  kunde  bane  Vej  for  Kærlighed  til 
Evangeliet,  og  at  Helligaanden  gennem  de  formelle 
videnskabelige  Undersøgelser  kunde  øve  en  dybere 

Gerning. Naar  de  unge  Japanere  havde  gen- 

nemgaaet  Kollegiet,  sørgede  Verbeck  for,  at  de  kun- 
de faa  et  Fortsættelseskursus,  idet  han  sendte  mange 
af  dem  til  Amerika,  for  at  de  dér  kunde  lære  Livet  i 
et  kristent  Land  at  kende  og  naa  et  grundigere  Kend- 
skab til  Vesterlandenes  Kultur.  Missionssekretærer- 
ne  i  den  hollandske  reformerte  Kirke  og  andre  ameri- 

kanske  Missionsvenner  tog  sig  faderligt  af  disse  unge 
Japanere;  og  paa  Kollegiet  i  Ny-Brunsvig  modtog  de 
en  omhyggelig  Uddannelse.  Premierminister  Iwakura 
forekom  de  andre  adelige  Japanere  med  et  godt  Eks- 
empel, han  var  den  første,  som  paa  Foranledning  af 
Verbeck  sendte  sine  to  Sønner  til  Amerika,  og  siden 
fulgte  500  unge  Japanere  efter.  — 

Verbecks  Indflydelse  blev  stadig  større.  Han  blev 
i  Virkeligheden  Regeringens  Raadgiver.  Han  var 
Ven  med  Ministre  og  Kabinetschefer,  og  de  søgte 
hans  Raad  i  mangt  et  vigtigt  Statsanliggende.  — 

„Vel  taber  jeg  aldrig  Mesterens  Ord  af  Syne:  mit 
Rige  er  ikke  af  denne  Verden,  og  véd  vel,  at  Missionen 
ikke  skal  blande  sig  i  politiske  Anliggender.  Og  dog, 
naar  disse  Mænd  kommer  og  aabenlyst  spørger  om 
de  bedste  Midler,  som  kan  tjene  deres  Lands  Vel- 
færd, føler  jeg  mig  ikke  berettiget  til  at  afvise  dem 
eller  forholde  dem  mine  Raad,  og  dette  saa  meget 
mindre,  som  der  her  gives  saa  faå  oprigtige  Raad- 
givere,  om  overhovedet  nogen.  Jeg  forsømmer  dog 
aldrig  udtrykkelig  at  fastslaa,  at  saadanne  Anliggen- 
der egentlig  ligger  udenfor  min  Virkesfære!"  — 

Mr.  Griffis,  som  besøgte  Verbeck  i  Tokyo,  var 
helt  betaget  ved  at  se,  hvilket  Faktotum  han  var  i  Ja- 
pan. Snart  kom  en  kejserlig  Minister,  snart  en  De- 
partementschef, snart  Officerer  af  høj  Rang  og  raad- 
førte  sig  med  ham  om  betydningsfulde  Emner,  viden- 
skabelige eller  politiske,  om  et  Gesandtskab  til  Euro- 
pa, eller  om  Ansættelse  af  Lærere,  Ingeniører,  Læ- 

„Jeg  har  den  Mening  —  skriver  Verbeck  —  at 
Anbringelsen  af  gode  kristne  Mænd  her  og  dér  i  Ja- 
pan er  et  værdifuldt  Hjælpemiddel  til  Opnaaelse  af 
vort  Hovedmaal,  Japans  Kristianisering,  mens  det 
gudløse  Liv  hos  mange  europæiske  Skinkristne  bi- 
drager til  at  bringe  Kristendommen  i  Miskredit  hos 
mange  Japanere!" 

I  1873  opnaaede  Verbeck  en  ny  Udmærkelse.  Han 
blev  udnævnt  til  Attaché  i  „Genro-In",  —  Raadet  el~ 
ler  Senatet.  Det  var  en  Stilling,  som  kun  en  sprog- 
kyndig og  lærd  Kosmopolit  kunde  udfylde,  for  at 
kunne  opnaa  absolut  Fortrolighed  med  det  af  Natu- 
ren mistænksomme  og  følsomme  Folk.  „Genro-In" 
havde  den  vigtige  Opgave  at  træffe  de  forberedende 
Skridt  til  at  grunde  en  ny  Nationalforfatning.  Og 
hertil  begærede  man  Verbecks  Raad.  Mange  Slags 
Tjenester  maatte  han  yde  Regeringen.  Paa  Foranled-^ 
ning  af  ham  blev  Europas  vigtigste  Statsretslærebøger 
oversat  paa  Japansk,  —  „Code  Napoleon",  „Perry 's 
Political  Economy",  —  „Humboldts  Cosmos",  —  Bu- 
cke's  „Civilisationens  Historie",  Hundreder  af  poli- 
tiske og  juridiske  Dokumenter.  Samtidig  virkede  han 
i  det  stille  meget  for  Tænkefrihed,  Talefrihed,  Sam- 
vittighedsfrihed, Religionsfrihed.  I  al  denne  udad-* 
vendte,  fra  hans  egentlige  Opgave  saa  fjerntliggende 
Virksomhed  mistede  han  aldrig  sit  store  Livsmaal  af 
Sigte,  at  vinde  Japan  for  Kristus.  Det  var  Pionerens 
banebrydende  Arbejde,  han  udførte. 

At  Verbeck  kunde  indtage  en  saa  indflydelsesrig 
Stilling,  skyldtes  ikke  blot  hans  store  Begavelse, 
Kundskabsfylde  og  aandelige  Duelighed,  men  han& 

fine  Taktfølelse,  Sandhedskærlighed  og  Beskedenhed. 
Vel  var  han  modig  sin  kristelige  Overbevisning  be- 
kendt, men  vilde  aldrig  tvinge  sit  eget  igennem.  Ja- 
panerne satte  stor  Pris  derpaa,  vant  som  de  var  til 
umodne  Missionærers  Omvendelsessyge.  Verbeck 
forstod  at  bie  og  bede.  De  var  ogsaa  dybt  grebne  af 
hans  Sandhedskærlighed.  Han  sagde  aldrig  et  smig- 
rende Ord  til  nogen  Japaner,  men  havde  heller  aldrig 
lukket  noget  Hjerte  til  ved  kærlighedsløs  Kritik.  Men 
fremfor  alt  var  han  vidunderlig  uselvisk  og  beskeden. 
Han  trak  sig  gerne  tilbage  i  Baggrunden  og  overlod 
Japanerne  Æren.  Sit  Navn  stolede  han  ikke  paa. 

„Navnet  er  intet.  Virkelig  Indflydelse  er  alt!" 
mente  han. 

Japans  officielle  Historie  vil  maaske  slet  ikke  næv- 
ne Verbecks  Navn,  men  dog  var  denne  stille  Mand 
ikke  den  ringeste  blandt  Japans  Ledere  og  Skabere. 

Direkte  Missionsarbejde  var  heller  ikke  efter  Aa- 
ret  1868  tilladt.  Intet  Under,  at  man  i  Holland  be- 
gyndte at  blive  utaalmodig.  Naar  kunde  dog  det  mis- 
sionerende Arbejde  begynde?  — 

Verbeck  skrev  som  Svar  paa  dette  Spørgsmaal: 
„Hvad  I  har  skrevet  til  mig,  har  jeg  dybt  følt  og  taget 
mig  til  Hjerte.  Tiden  synes  lang,  og  ogsaa  jeg  kunde 
have  Lyst  til  at  raabe:  hvor  længe  skål  Hedningerne 
rase  og  Folkene  tale  tomme  Ord?  —  Snart  synes 
Maalet  nær,  snart  drager  det  sig  atter  tilbage.  Den  reli-; 
giøse  Intolerance  synes  os  saa  afsindig  og  forkastelig, 
at  vi  ikke  tror,  den  kan  vare  ved.  Og  dog,  naar  jeg 
ser  de  Bjerge  af  Vanskeligheder  af  politisk,  diplo- 
matisk, financiel  Natur,  som  den  nye  Regering  har 

at  kæmpe  med,  saa  synes  det  mig  forklarligt,  at  den 
skyder  Spørgsmaalet  saa  langt  ud  i  Fremtiden  som 
muligt.  Imidlertid  ser  jeg  klart,  at  den  Tid  vil  kom- 
me, da  Taalmod  og  Tilbageholdenhed  maa  have  en 
Ende,  og  da  det  gælder  om  modigt  at  træde  frem  og 
aabent  at  sige :  vi  har  nu  tydelig  nok  vist,  at  vi  er  ær- 
lige Mænd,  som  tragter  efter  at  virke  for  eders  Vel. 
Vi  har  nu  længe  nok  ventet  paa  eders  Tilladelse  til 
uhindret  at  gøre  Herrens  Gerning!  —  Saadan  en 
Krise  maa  før  eller  senere  indtræde.  Men  indtil  da 
maa  vi  benytte  enhver  god  Lejlighed  til  at  faa  Ind- 
flydelse og  godt  Rygte,  hvilket  vil  være  et  mægtigt 
Hjælpemiddel  paa  den  Dag,  da  den  direkte  Belejring 
af  Fæstningen  aabnes!" 

Endelig  oprandt  den  længselsfuldt  ventede  Dag. 

Paa  Foranledning  af  Verbeck  sendte  Regeringen 
i  1872  et  Gesandiikab  til  Amerika  og  Europa.  Alle 
Forberedelser  var  truffet  efter  hans  Forslag.  Premier- 
minister Iwakura  var  selv  dets  Fører.  Foruden  at 
udføre  sit  egentlige  Hverv,  at  indlede  en  Revision 
af  de  bestaaende  Love  om  Handelssamkvemmet  med 
Magterne,  skulde  Gesandtskabet  besøge  Vestens  poli- 
tiske Midtpunkter  og  Dannelsescentrer  og  med  aabent 
Blik  studere  Tilstanden  i  kristelige  Stater.  Verbeck 
ventede  sikkert,  at  Følgerne  af  Sendefærden  skulde 
blive,  at  Gesandterne  fik  Øjet  op  for  det  uholdbare, 
ja,  for  Japan  skadelige,  ved  deres  Intolerance.  Og  han 
tog  ikke  fejl.  Endnu  før  Gesandterne  var  vendt  hjem, 
havde  deres  begejstrede  Breve  bevirket,  at  Regerin- 
gen tog  Forbudet  mod  Kristendommen  tilbage.  Som 
ved  et  Trylleslag  forsvandt  Opslagstavlerne,  der  ret- 

tede  sig  imod  „den  onde  Sekt".  En  stiltiende  Tilla- 
delse til  Evangeliets  Forkyndelse  var  givet.  Den  store 
Sejrens  Dag  oprandt,  som  Verbeck  saa  længe  havde 
ventet  paa  og  bedet  om.  Hedenskabets  Hovedbolværk 

mod  Kristendommen  var  faldet. 

Det  blev  en  smuk  Afslutning  paa  Verbecks  politi- 
ske Virksomhed,  da  den  japanske  Kejser  1877  gav 
ham  „den^opgaaende  Sols  Orden"  i  Taknemlighed 
over  alle  de  værdifulde  Tjenester,  han  havde  ydet 
Folket.  Denne  Ære  modtog  han  i  al  Ydmyghed  og 
taalte  aldrig,  at  dette  Udmærkelsestegn  blev  misbrugt 
som  Reklame  for  Kristendommens  Sag. 


VII. 

I  DET  STILLE. 

1878—1898. 


Træt  af  den  udadvendte  politiske  Virksomhed, 
frasagde  Verbeck  sig  i  Aaret  1878  alle  Forpligtelser 
overfor  Regeringen  med  det  Maal  at  ofre  sig  for 
Guds  Gerning  i  det  stille.  Helt  kunde  han  imidlertid 
ikke  trække  sig  tilbage  fra  andre  Arbejder.  Da  der 
i  1878  var  bleven  dannet  et  Akademi  for  japanske 
Adelsmænd,  bad  Forstanderen  ham  indtrængende  om 
at  hjælpe  med  ved  Undervisningen.  Og  Verbeck 
maatte  da  holde  nogle  Forelæsninger.  —  Men  det  in- 
direkte missionerende  Arbejde  var  ikke  mere  Tidens 
Løsen.  Forholdene  havde  forandret  sig.  Nu  kom 
en  Periode  med  fri  missionerende  Virksomhed.   Og 

Verbeck  har  mere  eller  mindre  haft  Del  i  alle  de  for- 
skellige Arbejdsgrene. 

I  flere  Aar  havde  han  allerede  været  Docent  ved 
den  teologiske  Skole,  som  den  hollandsk  reformerte 
Mission  og  Presbyterianerne  i  Forening  havde  grun- 
det. Her  holdt  han  Forelæsninger  over  kristelig  Tros- 
lære, Homiletik  og  Indledning  til  det  nye  og  gamle 
Testamente.  Dygtigheden  dertil  havde  han  erhvervet 
sig  gennem  Studiet  af  de  ypperste  videnskabelige 
Værker.  At  sætte  sig  i  Besiddelse  af  saadanne  Vær- 
ker var  stadig  hans  Stræben,  og  han  gav  gerne  Afkald 
paa  Luksus  og  Nydelser,  naar  det  kunde  lykkes. 
Verbecks  Standpunkt  var  det  bibeltroende.  Vel  kendte 
han  de  moderne  Videnskaber,  den  højere  Kritik,  den 
sammenlignende  Religionsvidenskab,  og  erkendte 
deres  delvise  Værd  og  Berettigelse.  Men  han  lod  sig 
aldrig  blænde  af  de  straalende  moderne  Teorier,  men 
troede  af  fuldt  Hjerte,  at  Jesus  har  bragt  os  Guds  Ord 
og  nedlagt  dem  i  den  hellige  Skrift ! 

Verbeck  fik  rig  Lejlighed  til  at  bruge  sin  Pen  i 
Evangeliets  Tjeneste.  Han  havde  mangen  Gang  følt, 
hvor  rodfæstet  Japanernes  Mistænksomhed  var  over- 
for Missionen.  Dette  bevægede  ham  til  at  skrive  en 
Bog  om  „den  protestantiske  Mission  i  Japan".  Denne 
Bog,  som  blev  trykt  i  1882,  er  et  ypperligt  Værk,  der 
har  haft  grundlæggende  Betydning  for  de  Historike- 
re, der  har  behandlet  Japans  Mission. 

Af  langt  større  Betydning  er  dog  naturligvis  hans 
Arbejde  for  Bibelens  Oversættelse  paa  Japansk.  Han 
gav  over  fem  Aar  af  sit  Liv  dertil.  —  Af  det  nye  Te- 
stamente forelaa  allerede  1880  en  Oversættelse,  ud- 


39 


ført  af  en  Komité  under  Forsæde  af  Dr.  Hepburn. 
Oversættelsen  af  det  gamle  Testamente  kom  først  i 
Arbejde  1882,  idet  Hepburn,  Verbeck  og  en  tredje 
Missionær  forenede  sig  om  det. 

Hvilken  Værdi  Verbeck  tillægger  Oversættelsesar- 
bejdet, viser  en  Udtalelse  i  et  Brev,  der  blev  skrevet 
til  Europa,  og  hvor  han  bad  om  Udsendelse  af  en 
Mand,  egnet  til  dette  Arbejde. 

„En  Mand,  der  skal  egne  sig  for  dette  Arbejde, 
maa  foruden  at  være  en  troende  Mand  med  Hjerte 
for  Herrens  Værk,  have  særlig  Anlæg  for  Studium, 
have  udpræget  Kendskab  til  Sprogstudium.  I  tænker 
vel,  at  jeg  kræver  intet  mindre  end  Eliten  af  Landet. 
Og  det  er  i  Virkeligheden,  hvad  jeg  gør.  Og  er  der 
derhjemme  ikke  Missionssind  nok  til  at  sende  os 
baade  Geni,  Begavelse  og  Fromhed?  —  Det  vilde 
være  sørgeligt !  Sandelig,  her  og  paa  andre  Missions- 
marker  er  der  Plads  for  alle  villige  Arbejdere,  ogsaa 
uden  særlig  Talent,  og  de  er  alle  velkomne.  Men  der 
er  ogsaa  Plads  for  nogle  udvalgte  Mænd,  særlig  eg- 
nede for  Bibeloversættelsesarbejdet.  Og  gives  der 
nogetsteds  en  Post,  hvor  der  bydes  et  højt  Maal  for 
et  gudviet  Genis  ædle  Stræben,  saa  er  det  her.  Har 
I  derhjemme  Mænd,  fyldt  af  ædel  Ærgerrighed  efter 
vidtrækkende  Indflydelse  til  alt  det  gode  —  her  er 
Stedet,  her  findes  en  stor  lovende  Mark  for  deres  hel- 
lige Stræben!" 

I  Reglen  viede  Verbeck  de  fem  Dage  af  Ugen  til 
Arbejde  med  Bibeloversættelse  og  syslede  fem  Timer 
udelukkende  med  det.  Efter  sagkyndiges  Dom  lyk- 
kedes særlig  hans  Oversættelse  af  Psalmerne. 

Hans  Biograf  Griffis  siger:  „I  at  omsætte  det 
ophøjede  Hebraisk  og  det  plastiske  Græsk  til  et 
klart,  værdigt,  smukt  Japansk  var  Verbeck  som  Lu- 
ther og  Tyndale.  Han  kendte  de  Lærdes  Sprog,  men 
ogsaa  Bøndernes  og  de  fornemmes  i  Paladserne.  Over 
de  øvrige  japanske  Bibeloversættelsers  Højland  hæ- 
ver Verbecks  Oversættelse  af  Psalmerne  sig  som  Fu- 
syiama  over  Landet  trindt  om.  Ogsaa  andre  Bjerge 
er  skønne,  men  naar  ikke  den  Højde!" 

Med  Oversættelsesarbejde  vekslede  Prædikerejser- 
ne.  Der  kan  ikke  tænkes  nogen  bedre  Forberedelse 
til  disse  end  det  mangeaarige  stille  Arbejde  i  Studere- 
værelset, hvor  Verbeck  grundede  over  Guds  Ord  og 
stræbte  at  overføre  det  paa  Japansk.  Og  mange  er 
de  Japanere,  der  har  bekendt,  at  han  med  sin  Forkyn- 
delse øvede  en  uimodstaaelig  Magt  over  Hjerterne. 
Denne  Virkning  naaede  han  ikke  mindst  derved,  at 
han  gennem  sit  Kendskab  til  japansk  Tankegang  helt 
kunde  gaa  ind  paa  deres  Maade  at  tale  paa.  Han 
kendte  fuldt  ud  Japans  Historie,  Kulturhistorie,  Lite- 
ratur.  Landets  Sæder  og  Religioner.  Og  han  brugte 
japanske  Ordsprog,  Sentenser,  Anekdoter,  populære 
Vendinger  og  forstod  paa  østerlandsk  Vis  at  flette 
dem  kunstfærdigt  ind  i  Talens  Gang.  Naar  han  talte, 
var  det,  som  naar  man  om  Morgenen  aabner  Vinduer- 
ne og  lader  det  klare  Solskin  og  den  tidUge  Morgen- 
luft strømme  ind.  Det  var  ikke  usædvanligt,  at  Til- 
hørerne sad  med  aabne  Øren,  Øjne  og  Mund  Time 
efter  Time  og  lyttede,  naar  han  en  hel  Dag  opholdt 
sig  i  en  By  paa  Prædikerejse.  Men  det  var  ham  og- 
saa en  Lyst  at  udstrø  det  guddommelige  Ords  Sæd. 

En  ganske  vidunderlig  Bevægelse  hen  imod  Kristen- 
dom gik  gennem  store  Kredse  af  Folket.  Skriftudlæg- 
ning var  noget  nyt,  og  Evangeliet  hilstes  i  Sandhed 
som  et  velsignet  godt  Budskab.  Japanernes  Udhol- 
denhed kunde  vel  stille  en  Prædikants  Kræfter  paa 
en  haard  Prøve,  særlig  naar  han  var  uden  Hjælp. 
Han  behøvede  mindst  af  alt  at  frygte  for  at  udtømme 
Tilhørernes  Taalmodighed.  Var  der  flere  Talere, 
kunde  man  godt  vedblive  at  faa  Tilhørere  fra  Kl.  2 
til  Kl.  10  Aften,  blot  med  de  fornødne  Pauser  til  at 

holde  Maaltid. Det  gjorde  et  stærkt  Indtryk 

paa  Verbeck,  da  han  under  sine  talløse  Rejser  be- 
søgte Saga,  den  By,  hvor  hans  første  Discipel,  Wa- 
kasa,  saa  stille  og  ubemærket  havde  levet  som  Kri- 
sten, udsat  for  alle  Farer,  da  Kristendommen  var  for- 
budt under  Dødsstraf.  Nu  kunde  Verbeck  —  som 
mange  andre  Steder  —  træde  frem  som  Taler  paa 
Byens  gamle  Teater  og  tale  for  en  Skare  —  ikke  paa 
Hundreder  —  men  paa  Tusinder  af  lyttende  Menne- 
sker! —  ■    ■ 

Da  Antallet  af  de  omvendte  stadig  steg,  og  der 
dannedes  talrige  Menigheder,  traadte  Spørgsmaalet 
om  Organisation  frem. 

Allerede  i  1872  var  den  første  Menighed  bleven 
dannet.  I  Begyndelsen  af  det  Aar  havde  Missionæ- 
rerne i  Yokohama  holdt  en  Række  Bedemøder.  Nog- 
le japanske  Studenter,  der  var  med,  blev  saa  grebne, 
at  de  under  Taarer  bad  Gud  om  en  Pinse  for  Japan. 
I  Marts  samme  Aar  blev  disse  Studenter  døbt  og 
grundede  sammen  med  to  ældre  Kristne  den  første 

evangeliske  Menighed.  De  antog  Navnet,,  Kristi  Kir- 
ke i  Japan"  og  vedtog  nogle  Grundregler,  hvori  det 
hedder:  „Vor  Kirke  tilhører  ikke  en  eller  anden 
Sekt.  Den  tror  kun  paa  Kristi  Navn,  i  hvilket  alle 
er  eet;  den  tror,  at  alle,  der  tager  Bibelen  til  Fører 
og  flittigt  gransker  den,  er  Kristi  Tjenere  og  vore 
Brødre.  Derfor  hører  alle  troende  paa  Jorden  ved 
Broderkærlighedens  Baand  til  Kristi  Familie!" 

Her  viser  sig  allerede  det  almenkristelige  Præg, 
der  siden  træder  saa  stærkt  frem  i  den  japanske  Mis- 
sions Historie  *).  —  Dette  almenkristelige  Præg  rum- 
mede imidlertid  en  Fare,  og  Verbeck  havde  Øjnene 
aabnet  for  den.  —  Efterhaanden  kom  Spørgsmaalet 
frem  om  Sammenslutning  af  forskellige  Missionskir- 
ker  til  en  japansk  Nationalkirke.  Allerede  i  1877  hav- 
de amerikanske  og  skotske  Presbyterianere  forenet 
sig  med  hollandsk  reformert  Mission  til  „Kristi  forene- 
de Kirke  i  Japan".  Hin  teologiske  Skole,  hvor  Verbeck 
holdt  Forelæsninger,  var  et  Barn  af  denne  Forening. 
For  at  komme  ud  over  de  forskellige  kirkelige  Sær- 
meninger, opstod  hos  Japanerne  i  stadig  stigende 
Grad  en  Strømning,  der  vilde  bortkaste  alle  Forskelle 
og  opstille  den  hellige  Skrift  alene  som  Basis,  hvor- 
paa  en  japansk  Nationalkirke  kunde  grundes.  Denne 
Bestræbelse  kulminerede,  da  en  ung  kristen  japansk 
Præst,  Nihohé,  holdt  et  Foredrag,  hvori  han  angreb 
alle  Trosbekendelser  og  stemplede  dem  som  overflø- 
dige. Verbeck  traadte  i  Opposition  mod  ham  og  gjor- 
de gældende,  at  en  saa  højlig  priviligeret  Person  som 


*)  Bergmann. 

Nihohé,  der  var  Søn  af  en  from  Prædiker,  opdraget 
i  en  gudfrygtig  Familie,  uddannet  i  det  første  Kolle- 
gium i  Amerika,  og  som  havde  taget  Eksamen  ved 
et  berømt  teologisk  Seminarium,  var  bleven  ordine- 
ret til  Præst,  var  rigt  begavet  som  Lærer  og  Prædi- 
kant, —  ja,  en  saadan  kunde  maaske  nok  sige :  „Jeg 
behøver  ingen  Trosbekendelse  eller  Symboler!"  — 
Men  det  vilde  dog  være  Toppunktet  af  Mangel  paa 
Logik  og  Dømmekraft  deraf  at  slutte,  at  Trosbeken- 
delse derfor  skulde  være  overflødig  ogsaa  for  andre 
japanske  omvendte.  Mange  af  dem  var  jo  fulde  af 
alle  Slags  hedenske  Forestillinger,  havde  et  begræn- 
set Kendskab  til  Skriften,  manglede  Sans  for  aande- 
lig  Selvtugt,  —  og  de  behøvede  derfor  den  Støtte, 
som  en  Trosbekendelse  kunde  give.  — 

Verbeck  arbejdede  mange  Maaneder  utrættelig  paa 
at  ordne  Konstitutionen  for  den  forenede  Kirke  i  Ja- 
pan, og  stadig  vedblev  samtidig  hans  lange  Prædike- 
rejser gennem  alle  Japans  Egne.  Intet  Under,  at  hans 
Kræfter  blev  udtømt.  Det  blev  nødvendigt  for  ham 
at  tage  sig  nogle  Rekreationsrejser.  Han  forlod  da 
Japan  og  tog  til  Amerika,  og  derfra  til  Europa,  — 
han  kom  ogsaa  til  Holland,  hvor  han  talte  i  mange 
Kirker. 

—  I  Halvfemserne  ældedes  Verbeck  synlig.  Han 
havde  ogsaa  levet  omtrent  et  halvt  Aarhundrede  i  in- 
tensiv Virksomhed.  Hans  Konstitution  var  ikke 
stærk.  Alt  det  vidunderlig  meget,  han  fik  udrettet, 
skyldtes  ikke  Legemskraft,  men  Energi. 

I  Oktober  1897  forbød  Lægerne  ham  Prædikerej- 
ser; det  var  ham  en  stor  Skuffelse.  Men  hans  Hjerte 

var  svagt,  nu  var  hans  Nyrer  ogsaa  angrebne.  I  1898 
blev  han  svagere.  I  Februar  Maaned  gik  han  lange 
Ture  med  sin  Datter  Emma,  der  i  mange  Maaneder 
havde  været  hans  tjenende  Engel.  Men  den  tredje 
Marts  tog  han  til  Yokohama  for  at  planlægge  en 
Prædikerejse.  Den  6.  Marts,  da  Fader  og  Datter  igen 
gik  en  Tur  sammen,  følte  han  ret  for  Alvor,  hvof 
svag  han  var.  Det  blev  hans  sidste  Tur.  Den  9. 
Marts  sad  han  og  spillede  et  Morskabsspil  med  sin 
Datter.  Næste  Dag,  den  10.  Marts,  da  han  sad  i  sin 
Stol  og  ventede  paa  Aftensmaden,  kom  Kaldet  plud- 
selig til  ham.  Hjertets  Slag  standsede.  Guido  Verbeck 
var  død.  

Sørgegudstj  enesten  over  ham  formede  sig  som  en 
sidste  stor  Tilkendegivelse  af  den  vide  og  dybe  Ind- 
flydelse, han  havde  udøvet.  Han  blev  jordet  paa  Sta- 
tens Bekostning.  Kirken,  der  var  prægtigt  smykket 
af  Kejserens  Ceremonimester,  var  fyldt  af  en  Mæng- 
de Mennesker,  Udlændinge  og  Japanere  af  alle  Stæn- 
der. Kejseren  havde  sendt  en  Repræsentation  med 
en  pragtfuld  Blomsterdekoration.  Den  opgaaende 
Sols  Orden,  som  Verbeck  havde  baaret,  laa  under 
Sørgegudstjenesten  paa  en  Fløjlspude  ved  Siden  af 
Kisten.  En  Afdeling  Soldater  eskorterede  Følget  og 
saluterede  ved  Graven.  —  Alle  Verbecks  Beundrere 
lod  oprejse  et  smukt  Granitmindesmærke  —  „under 
hvilket  hans  Støv  blander  sig  med  Støvet  af  det  Land, 
han  havde  viet  sin  bedste  Kraft!"  — 

Talløse  japanske  Blade  gav  tilkende,  hvor  elsket 
Verbeck  var  i  Japan.   Her  skal  vi  kun  nævne,  hvad 

der  stod  skrevet  i  Kokumin  no  Tomo   (Nationens 
Ven):   . 

„Ved  Doktor  Verbecks  Død  har  det  japanske  Folk 
mistet  en  Velgører,  en  Lærer  og  en  Ven.  Han  var 
født  i  Holland,  uddannet  i  Amerika,  og  hans  Virken 
faldt  i  Japan.  Landets  nuværende  Civilisation  staar  i 
stor  Gæld  til  ham.  Af  Nutidens  udmærkede  Stats- 
mænd og  lærde  har  talrige  studeret  under  hans  Le- 
delse. Det  maa  have  været  en  stor  Glæde  for  ham 
under  hans  40  Aars  Ophold  her  i  Landet  —  at  være 
Vidne  til,  at  hans  Arbejde  ikke  blot  er  spiret  frem, 
men  har  baaret  Blomst  og  Frugt.  Det  vil  aldrig  blive 
glemt  af  vort  Folk,  at  denne  Japans  Velgører,  Lærer 
og  Ven  bad  for  dets  Velfærd  lige  til  sit  sidste  Aande- 
dræt!" 

Saaledes  gik  det  til,  at  Guido  Verbeck,  Manden 
uden  Fædreland,  hjalp  med  til  at  skabe  en  Nation. 

